Hamzah Abu Samah

Tan Sri Dato' Seri Haji Hamzah bin Dato' Abu Samah (5 Januari 1924 – 4 September 2012) merupakan ahli politik UMNO di Malaysia. Beliau menang bertanding dalam Pilihan Raya Umum Malaysia 1969 mewakili Parti Perikatan. Dalam Pilihan Raya Umum Malaysia 1974 dan Pilihan Raya Umum Malaysia 1978 beliau menang kawasan Temerloh, negeri Pahang atas tiket parti Barisan Nasional. Perdana Menteri Malaysia ketika itu, Tun Hussein Onn telah melantik beliau menjadi Menteri Undang-undang.

Beliau ialah Tokoh Sukan Negara yang juga bekas menteri Kabinet termasuk Menteri Belia dan Sukan Malaysia. Beliau merupakan Presiden Majlis Olimpik Malaysia (MOM) Seumur Hidup dan memegang pelbagai jawatan penting dalam sukan sama ada dalam negara mahupun peringkat antarabangsa.

Pendidikan
Hamzah Abu Samah lahir pada 5 Januari 1924 di Kuala Lipis, Pahang.
Mula bersekolah di Sekolah Melayu Kajang, Kajang, Selangor ; Kolej Melayu Kuala Kangsar (MCKK); Barristerat-Law, Gray’s Inn, London (1950-1953) dengan pembiayaan Kerajaan Negeri Pahang.

Kerjaya
Kerjaya beliau bermula sebagai Penolong Penyelia Pilihanraya Pahang, Hakim di Alor Setar, Kedah, Timbalan Pendakwa Raya Awam di Johor, Penasihat Undang-undang Negeri Selangor  dan Ketua Pendaftar Mahkamah Persekutuan (1954-1967).

Politik
Beliau dipilih sebagai Ahli Parlimen Raub, Pahang (1967) ; Timbalan Menteri Dalam Negeri (1967-1969); Menteri Penerangan dan Penyiaran (1969-1971); Menteri Kebudayaan, Belia dan Sukan (1971-1973); Menteri Pertahanan (1973-1974); Menteri Perdagangan dan Industri (1974-1978) dan akhir sekali sebagai Menteri Undang-undang dan Peguam Negara Malaysia (1978-1980). 

Beliau menang di Raub dalam Pilihan raya umum Malaysia 1967 dan dipilih semula pada pilihanraya umum 1969 dan 1974. Bagaimanapun dalam Pilihanraya tahun 1978, beliau bertukar ke parlimen Temerloh.

Aktif sukan
Beliau menjadi Presiden Majlis Olimpik Malaysia (1976-1978); International Olympic Committee (IOC) sejak 1978;ahli IOC Juridical Commission dan Cultural Commission (1978-1982) ; Senior Vice President bagi Majlis Olimpik Asia (1982); Presiden Kehormat bagi South East Asia Games Federation (Sejak 1977). 

Beliau telah menjadi Presiden bagi Persekutuan Bola sepak Asia (AFC) (1978-1994) ; Presiden Kehormat AFC sejak 1994; Naib Presiden bagi Federation of International Football Association (FIFA) (Disember 1982 - Mac 1990) dan Ahli Eksekutif Kehormat FIFA (1990). Beliau juga merupakan Presiden Kehormat Persatuan Bola sepak Malaysia (FAM) (1984-1988); Presiden Persatuan Kriket Malaysia (1969-1990), Naib Presiden bagi Islamic Solidarity Federation (sejak Mac 1985) dan Presiden bagi Persatuan Tae Kwan Do Malaysia (sejak 1987).

Beliau dilantik sebagai Vice Presiden bagi Persekutuan Sukan Komanwel (CGF) sejak 1982. Beliau turut berperanan bagi membawa Sukan Kuala Lumpur ’98, Sukan Komanwel ke XVI, ke Malaysia.

Meninggal dunia
Beliau pernah menarik diri dari Kabinet selepas menjalani pembedahan pintasan jantung (coronary by-pass) pada tahun 1980.

Pada 4 September 2012, Tan Sri Hamzah Abu Samah, 88 tahun, meninggal dunia akibat sakit tua di rumahnya di Staffield Country Resort, Mantin, Negeri Sembilan Jenazah beliau dikebumikan di Makam Pahlawan dalam perkarangan Masjid Negara Kuala Lumpur.

Keluarga
Isterinya, Puan Sri Tok Puan Zainon Hussein adalah adik kepada mantan Perdana Menteri Malaysia , Tun Abdul Razak Hussein.

Anugerah

Kehormatan Malaysia 
  :
  Panglima Mangku Negara (PMN) – Tan Sri (1983)
  :
  Darjah Kebesaran Seri Paduka Mahkota Selangor (SPMS) – Dato' Seri (1987)
  :
  Sri Sultan Ahmad Shah Pahang (SSAP) – Dato' Sri
  Darjah Sri Indera Mahkota Pahang (SIMP) – Dato'
  :
  Seri Panglima Darjah Kinabalu (SPDK) – Datuk Seri Panglima
  :
  Setia Mahkota Kedah (SMK)

Lihat juga
 Keputusan Pilihan Raya Umum Malaysia 1978

Rujukan

Anggota Pertubuhan Kebangsaan Melayu Bersatu
Menteri Kerajaan Malaysia
Orang dari Pahang
Kelahiran 1924
Kematian 2012
Muslim Malaysia
Anak ahli politik Malaysia
Peguam Negara Malaysia
Ahli Dewan Rakyat, Parlimen Malaysia ke-2
Menteri Pertahanan Malaysia
Menteri Undang-undang Malaysia
Ahli Dewan Rakyat, Parlimen Malaysia ke-3
Ahli Dewan Rakyat, Parlimen Malaysia ke-4
Ahli Dewan Rakyat, Parlimen Malaysia ke-5
Presiden Majlis Olimpik Malaysia
Penerima Panglima Mangku Negara
Penerima Darjah Kebesaran Seri Paduka Mahkota Selangor
Penerima Darjah Sri Sultan Ahmad Shah Pahang
Penerima Darjah Sri Indera Mahkota Pahang